pythainlp/thai-wiki-dataset-v3 huggingface dataset:
เอเชียนเกมส์ฤดูหนาว 1999

การแข่งขันกีฬาเอเชียนเกมส์ฤดูหนาว 1999 เป็นมหกรรมกีฬาเอเชียนเกมส์ฤดูหนาว ครั้งที่ 4 จัดขึ้นที่จังหวัดคังว็อน ประเทศเกาหลีใต้ การแข่งขันครั้งนี้เป็นการจัดการแข่งขันเอเชียนเกมส์ฤดูหนาวครั้งแรกของประเทศเกาหลีใต้ จัดขึ้นระหว่างวันที่ 30 มกราคม-6 กุมภาพันธ์ พ.ศ. 2542 มีประเทศเข้าร่วมการแข่งขัน 22 ประเทศ นักกีฬา 798 คน ใน 43 รายการ(7 ชนิดกีฬา)
== ประเทศที่เข้าร่วมในการแข่งขัน ==
มีประเทศที่เข้าร่วมการแข่งขันทั้งสิ้น 22 ประเทศ ประกอบไปด้วย
(เจ้าภาพ)
== สรุปเหรียญการแข่งขัน ==
{| 
|-
| 1 || style="text-align:left"| || 15 || 10 || 11 || 36
|- bgcolor=ccccff
| 2 || style="text-align:left"| || 11 || 10 || 15 || 36
|-
| 3 || style="text-align:left"| || 10 || 8 || 7 || 25
|-
| 4 || style="text-align:left"| || 6 || 14 || 9 || 29
|-
| 5 || style="text-align:left"| || 1 || 1 || 1 || 3
|-
| || รวม || 43 || 43 || 43 || 129
|-
|}
ประเทศที่ไม่ได้รับเหรียญรางวัล ได้แก่
จีนไทเป
== ดูเพิ่ม ==
เอเชียนเกมส์
ซีเกมส์
เอเชียนอินดอร์เกมส์
โอลิมปิกฤดูหนาว
== อ้างอิง ==
เอเชียนเกมส์ฤดูหนาว
อาร์ซีเอเรเคิดส์

อาร์ซีเอเรเคิดส์ (RCA Records) หรือเดิมชื่อ เดอะวิกเตอร์ทอล์กกิงแมชชีนคอมพานี (The Victor Talking Machine Company) จากนั้นจึงชื่อ อาร์ซีเอวิกเตอร์ (RCA Victor) เป็นหนึ่งในค่ายเพลงสำคัญของโซนีมิวสิกเอนเตอร์เทนเมนต์  เดิมคำว่าอาร์ซีเอย่อมาจาก เรดิโอคอร์โปเรชันออฟอเมริกา (Radio Corporation of America) ซึ่งต่อมาเปลี่ยนชื่อเป็น อาร์ซีเอคอร์โปเรชัน (RCA Corporation) ซึ่งเป็นบริษัทแม่จากปี 1929 ถึง 1983 และเป็นหุ้นส่วน จากปี 1983 ถึง 1986
== อ้างอิง ==
ค่ายเพลงอเมริกัน
บริษัทที่ก่อตั้งในปี พ.ศ. 2444
ซิลิกอนไดออกไซด์

ซิลิกอนไดออกไซด์ (silicon dioxide) หรือที่รู้จักกันโดยทั่วไปว่า ซิลิกา (จากภาษาละตินคำว่า silex) คือสารประกอบระหว่างออกไซด์และซิลิกอนรวมตัวกันเป็นสูตรทางเคมีคือ SiO2 และเป็นที่รู้กันตั้งแต่สมัยโบราณถึงความแข็งแกร่งของมัน ซิลิกามักพบได้ทั่วไปในธรรมชาติอาจในรูปของทรายหรือควอตซ์ และในผนังเซลล์ของไดอะตอม ซิลิกาเป็นสารประกอบที่มีจำนวนมากโดยทั่วไปบนเปลือกโลก
ซิลิกาได้นำมาใช้เป็นวัสดุในการผลิตที่หลากหลาย อาทิ แก้ว, คริสตัล, เจล, แอโรเจล, ซิลิการมควัน และคอลลอยดอลซิลิกา ยิ่งไปกว่านั้น ซิลิกานาโนสปริงก็ผลิตขึ้นจากวิธีความดันไอ-ของเหลว-ของแข็ง ในอุณหภูมิที่ใกล้เคียงกับอุณหภูมิห้อง
ซิลิกาใช้เป็นวัสดุเบื้องต้นในการผลิตกระจก, แก้วน้ำและขวดแก้ว สายใยแก้วที่ใช้ในการโทรคมนาคมก็เป็นผลิตผลจากซิลิกาเช่นเดียวกัน และยังใช้เป็นวัสถุดิบแรกเริ่มในผลิตภัณฑ์จำพวกเซรามิกเช่น เครื่องปั้นดินเผา, เครื่องหิน, เครื่องลายคราม และการผลิตพาร์ตแลนด์ซีเมนต์
== อ้างอิง ==
== แหล่งข้อมูลอื่น ==
amorphous, NIOSH Pocket Guide to Chemical Hazards
crystalline, as respirable dust, NIOSH Pocket Guide to Chemical Hazards
Formation of silicon oxide layers in the semiconductor industry. LPCVD and PECVD method in comparison. Stress prevention.
Quartz SiO2 piezoelectric properties 
Silica (SiO2) and Water
สารประกอบซิลิคอน
เอ็ด ซัลลิแวน

เอ็ดเวิร์ด วินเซนต์ "เอ็ด" ซัลลิแวน (Edward Vincent "Ed" Sullivan) (28 กันยายน ค.ศ. 1901 - 13 ตุลาคม ค.ศ. 1974) เป็นนักเขียนบันเทิงชาวอเมริกัน และพิธีกรรายการโทรทัศน์ มีเชื้อสายไอร์แลนด์ เป็นที่รู้จักในรายการโทรทัศน์แนววาไรตี้ ที่ชื่อว่า ดิเอ็ดซัลลิแวนโชว์ ที่มีความโด่งดังในคริสต์ทศวรรษ 1950 และ 1960
ชาวอเมริกันเชื้อสายไอริช‎
นักเขียนชาวอเมริกัน
ผู้มีชื่อเสียงทางโทรทัศน์ชาวอเมริกัน
บุคคลจากนครนิวยอร์ก
เอเชียนเกมส์ฤดูหนาว 2003

กีฬาเอเชียนเกมส์ฤดูหนาว 2003 (2003年アジア冬季競技大会) เป็นมหกรรมกีฬาเอเชียนเกมส์ฤดูหนาว ครั้งที่ 5 จัดขึ้นที่จังหวัดอาโอโมริ ประเทศญี่ปุ่น การแข่งขันครั้งนี้เป็นการจัดการแข่งขันเอเชียนเกมส์ฤดูหนาวครั้งที่ 3 ของประเทศญี่ปุ่น จัดขึ้นระหว่างวันที่ 1-8 กุมภาพันธ์ พ.ศ. 2546 มีประเทศเข้าร่วมการแข่งขัน 29 ประเทศ นักกีฬา 641 คน ในการแข่งขัน 51 รายการ(10 ชนิดกีฬา) เอเชียนเกมส์ครั้งนี้เป็นเอเชียนเกมส์ที่มีประเทศเข้าร่วมการแข่งขันมากที่สุดเท่าที่เคยมีมา
== ชนิดกีฬา ==
กีฬาสาธิต
(ผู้หญิง)
== ประเทศที่เข้าร่วมแข่งขัน ==
ชื่อประเทศจะเรียงตามลำดับตัวอักษร ตัวเลขในวงเล็บหมายถึงจำนวนนักกีฬา
ประเทศที่ไม่ได้เข้าร่วมแข่งขัน
== สรุปเหรียญการแข่งขัน ==
== ดูเพิ่ม ==
เอเชียนเกมส์
ซีเกมส์
เอเชียนอินดอร์เกมส์
โอลิมปิกฤดูหนาว
== อ้างอิง ==
==แหล่งข้อมูลอื่น==
Official Website of the 5th Winter Asian Games
เอเชียนเกมส์ฤดูหนาว
เอเชียนเกมส์ฤดูหนาว 2007

การแข่งขันกีฬาเอเชียนเกมส์ฤดูหนาว 2007 เป็นมหกรรมกีฬาเอเชียนเกมส์ฤดูหนาว ครั้งที่ 6 จัดขึ้นที่เมืองฉางชุน ประเทศจีน การแข่งขันครั้งนี้เป็นการจัดการแข่งขันเอเชียนเกมส์ฤดูหนาวครั้งที่ 2 ของประเทศจีน จัดขึ้นระหว่างวันที่ 28 มกราคม- 4 กุมภาพันธ์ พ.ศ. 2550 มีประเทศเข้าร่วมการแข่งขัน 26 ประเทศ นักกีฬา 796 คน ในการแข่งขัน 47 รายการ(10 ชนิดกีฬา) เอเชียนเกมส์ครั้งนี้เป็นเอเชียนเกมส์ที่มีนักกีฬาเข้าร่วมการแข่งขันมากที่สุดเท่าที่เคยมีมา
== ประเทศที่เข้าร่วมในการแข่งขัน ==
มีประเทศที่เข้าร่วมการแข่งขันทั้งสิ้น 26 ประเทศ ประกอบไปด้วย
(เจ้าภาพ)
== สรุปเหรียญการแข่งขัน ==
{| 
|- bgcolor=ccccff
| 1 || style="text-align:left"| || 19 || 19 || 23 || 61
|-
| 2 || style="text-align:left"| || 13 || 9 || 14 || 36
|-
| 3 || style="text-align:left"| || 9 || 13 || 11 || 33
|-
| 4 || style="text-align:left"| || 6 || 6 || 6 || 18
|-
| 5 || style="text-align:left"| || 0 || 0 || 1 || 1
|-
| 5 || style="text-align:left"| || 0 || 0 || 1 || 1
|-
| || รวม || 47 || 47 || 56 || 150
|-
|}
ประเทศที่ไม่ได้รับเหรียญรางวัล ได้แก่
จีนไทเป
== ดูเพิ่ม ==
เอเชียนเกมส์
ซีเกมส์
เอเชียนอินดอร์เกมส์
โอลิมปิกฤดูหนาว
== อ้างอิง ==
เอเชียนเกมส์ฤดูหนาว
ดิเอ็ดซัลลิแวนโชว์

ดิเอ็ดซัลลิแวนโชว์ (The Ed Sullivan Show) เป็นรายการวาไรอิตีอเมริกันที่ออกอากาศครั้งแรกทางช่องซีบีเอส ตั้งแต่วันอาทิตย์ที่ 20 มิถุนายน ค.ศ. 1948 ถึง วันอาทิตย์ที่ 6 มิถุนายน ค.ศ. 1971 มีพิธีกรเป็นคอลัมนิสต์บันเทิงนิวยอร์กที่ชื่อ เอ็ด ซัลลิแวน
รายการโทรทัศน์ภาษาอังกฤษ
ภาพยนตร์ชุดทางโทรทัศน์อเมริกัน
รายการโทรทัศน์ช่องซีบีเอส‎
ฮาร์ตเบรกโฮเทล

"ฮาร์ตเบรกโฮเทล" (Heartbreak Hotel) เป็นเพลงร็อกแอนด์โรล ร้องโดยเอลวิส เพรสลีย์ บันทึกเสียงเมื่อวันที่ 10 มกราคม ค.ศ. 1956 ในแนชวิล เป็นซิงเกิลแรกของเพรสลีย์ที่ออกกับสังกัดอาร์ซีเอเรเคิดส์ และแนะนำให้เขาเป็นที่รู้จักกับชาวอเมริกันในระดับนานาชาติ ออกมากับหน้าบีที่ชื่อเพลง "ไอวอสเดอะวัน" (I Was the One) เมื่อวันที่ 27 มกราคม ค.ศ. 1956 เป็นซิงเกิลอันดับ 1 ของเพรสลีย์และเป็นซิงเกิลที่ขายดีที่สุดในปี 1956
== อ้างอิง ==
เพลงในปี พ.ศ. 2499
เพลงของเอลวิส เพรสลีย์
ซิงเกิลในปี พ.ศ. 2499
เพลงร็อกแอนด์โรล
เพลงบลูส์
การทดสอบวินิจฉัยโรคไข้หวัดใหญ่อย่างรวดเร็ว

การทดสอบวินิจฉัยโรคไข้หวัดใหญ่อย่างรวดเร็ว (Rapid influenza diagnostic test; ตัวย่อ: RIDT) เป็นการตรวจสอบแอนติเจนประเภทหนึ่ง ซึ่งเป็นการสืบหาแอนติเจนนิวคลีโอโปรตีนไวรัสไข้หวัดใหญ่ ชุดทดสอบที่ผลิตในเชิงพาณิชย์ของการทดสอบนี้สามารถได้รับผลการตรวจภายในเวลา 30 นาทีหรือน้อยกว่า
ผลการศึกษาซึ่งถูกตีพิมพ์ใน วารสารการแพทย์นิวอิงแลนด์ สรุปว่าการทดสอบในแต่ละครั้งมีโอกาสให้ผลลบลวงได้ 49 เปอร์เซนต์ หมายความว่ามีโอกาสที่การตรวจดังกล่าวจะพบเชื้อเอช 1 เอ็น 1 ได้จริงเพียง 51 เปอร์เซนต์ การศึกษาอีกกรณีหนึ่งซึ่งถูกตีพิมพ์ในวารสารวิทยาไวรัสการแพทย์ (Journal of Clinical Virology) พบว่าการทดสอบอย่างเดียวกันนี้สามารถตรวจจับได้เพียง 17.2 เปอร์เซนต์
การศึกษาในโรคระบาดติดต่อ ตีพิมพ์โดยศูนย์โรคระบาด (CDC) พบว่าการทดสอบดังกล่าวสามารถตรวจจับเชื้อเอช 1 เอ็น 1 ได้เพียง 11.1 เปอร์เซนต์เท่านั้น
== อ้างอิง ==
วิทยาไวรัส
กรรม (แก้ความกำกวม)

กรรม อาจหมายถึง
กรรม - การกระทำที่ประกอบด้วยเจตนา เป็นการดีก็ได้ ชั่วก็ได้
* กายกรรม - การทำกรรมด้วยกาย ไม่ว่าจะทำกรรมชั่วหรือกรรมดี
กรรม (ไวยากรณ์) - ผู้ถูกกระทำ เช่น คนกินข้าว ข้าว เป็นกรรมของกริยา กิน
กรรมวาจก - กริยาที่บอกว่าประธานเป็นกรรมการกหรือผู้ถูกทำ ตรงกับคำว่า passive voice
== ดูเพิ่ม ==
การก
เจตนา
ทางทะลุระหว่างหลอดเลือดแดงและดำ

ทางทะลุระหว่างหลอดเลือดแดงและดำ (arteriovenous fistula) เป็นทางเชื่อมต่อที่ปกติไม่ควรมีระหว่างหลอดเลือดแดงและหลอดเลือดดำ อาจพบแต่กำเนิด หรือเกิดจากพยาธิสภาพเช่นการบาดเจ็บ การกัดเซาะของหลอดเลือดแดงโป่งพอง หรือได้รับการผ่าตัดสร้างขึ้นมาก็ได้
==อ้างอิง==
==แหล่งข้อมูลอื่น==
Overview at Merck Manual
Overview at Mayo Clinic
วิทยาหลอดเลือด
ความผิดปกติแต่กำเนิดของผิวหนัง
โรคของหลอดเลือดแดง หลอดเลือดแดงย่อย และหลอดเลือดฝอย
ซาร์ลา-ลา-กาเนดา

ซาร์ลา-ลา-กาเนดา (Sarlat-la-Canéda; Sarlat e La Canedat) หรือเรียกสั้น ๆ ว่า ซาร์ลา เป็นเมืองในจังหวัดดอร์ดอญในแคว้นนูแวลากีแตน ประเทศฝรั่งเศส ตั้งอยู่ทางตะวันตกเฉียงใต้ของประเทศ ในอดีต ซาร์ลาและกาเนดาเคยเป็นเมืองต่างหากก่อนที่จะรวมเป็นเทศบาลเดียวกันใน ค.ศ. 1965
เมืองซาร์ลา-ลา-กาเนดาเป็นเมืองที่มีความสวยงามที่สุดเมืองหนึ่งของแคว้นนูแวลากีแตน และเป็นเมืองที่ยังคงรักษารูปทรงสถาปัตยกรรมของเมืองในยุคกลางอยู่
ซาร์ลา-ลา-กาเนดาเป็นที่ตั้งของมหาวิหารแซ็ง-ซาแซร์โดแห่งซาร์ลา
== อ้างอิง ==
== แหล่งข้อมูลอื่น ==
Official site
Air Photography of Sarlat La Canéda
เมืองในจังหวัดดอร์ดอญ
เมืองโบราณในประเทศฝรั่งเศส
สถานที่ท่องเที่ยวในประเทศฝรั่งเศส
ดอม (จังหวัดดอร์ดอญ)

ดอม (Domme, ฟังเสียง; Doma) เป็นเมืองหลวงของจังหวัดดอร์ดอญในแคว้นอากีแตน ประเทศฝรั่งเศส ตั้งอยู่ทางตะวันตกเฉียงใต้ของประเทศ
ดอมก่อตั้งขึ้นโดยพระเจ้าฟิลิปที่ 3 แห่งฝรั่งเศส ตัวเมืองที่ตั้งอยู่บนเนินสูงเป็นเมืองที่มีความสวยงามที่สุดเมืองหนึ่งของแคว้นอากีแตน และเป็นเมืองที่ยังมีกำแพงล้อมรอบและคงรักษารูปทรงสถาปัตยกรรมของเมืองในยุคกลางอยู่เป็นอย่างดี
== ดูเพิ่ม  ==
หน่วยการบริหารของประเทศฝรั่งเศส
จังหวัดในประเทศฝรั่งเศส
== แหล่งข้อมูลอื่น ==
เมืองในจังหวัดดอร์ดอญ
เมืองโบราณในประเทศฝรั่งเศส
เลปลูว์โบวีลาฌเดอฟร็องส์
สถานที่ท่องเที่ยวในประเทศฝรั่งเศส
เมืองที่ยังมีกำแพงล้อมรอบ
ลาร็อก-กาฌัก

ลาร็อก-กาฌัก (La Roque-Gageac, ; La Ròca de Gajac) เป็นหมู่บ้านในจังหวัดดอร์ดอญ แคว้นอากีแตน ประเทศฝรั่งเศส ที่ตั้งอยู่ทางตะวันตกเฉียงใต้ของประเทศ
ลาร็อก-กาฌักที่ตั้งอยู่ริมฝั่งแม่น้ำดอร์ดอญเป็นเมืองที่มีความสวยงามที่สุดเมืองหนึ่งของแคว้นอากีแตน
==ประชากร==
== อ้างอิง ==
== แหล่งข้อมูลอื่น ==
เมืองในจังหวัดดอร์ดอญ
เมืองโบราณในประเทศฝรั่งเศส
เลปลูว์โบวีลาฌเดอฟร็องส์
สถานที่ท่องเที่ยวในประเทศฝรั่งเศส
เปาลู เมงจิส ดา รอชา

เปาลู เมงจิส ดา รอชา (Paulo Mendes da Rocha; 25 ตุลาคม ค.ศ. 1928 – 23 พฤษภาคม ค.ศ. 2021) เกิดเมื่อวันที่ 25 ตุลาคม ค.ศ. 1928 ที่เมืองวีตอเรีย รัฐเอสปีรีตูซังตู เป็นสถาปนิกชาวบราซิล เคยได้รับรางวัลมีสฟานเดอร์โรห์ (2000) และรางวัลพริตซ์เกอร์ (2006)
เปาลูศึกษาที่วิทยาลัยสถาปัตยกรรมแห่งมหาวิทยาลัยเพรสไบทีเรียแมกเคนซี (Universidade Presbiteriana Mackenzie) จบการศึกษาในปี ค.ศ. 1954 มีงานส่วนมากในบราซิล เมงจิส ดา รอชาเริ่มมีผลงานออกแบบอาคารตั้งแต่ปี ค.ศ. 1954 ส่วนใหญ่สร้างจากคอนกรีต มีวิธีที่เรียกว่า "Brazilian Brutalism" ในลักษณะก่อสร้างราคาถูกและเร็ว เขามีผลงานการออกแบบอาคารที่โดดเด่นในเซาเปาลูมากมายหลายอาคาร และเป็นที่ยอมรับอย่างกว้างขวางว่าเป็นผู้ทำให้เมืองดีขึ้นและมีชีวิตชีวา
เมงจิส ดา รอชาเคยเป็นศาสตราจารย์ด้านสถาปัตยกรรมที่มหาวิทยาลัยเซาเปาลูจนถึงปี ค.ศ. 1998
== อ้างอิง ==
สถาปนิกชาวบราซิล
ผู้ได้รับรางวัลพริตซ์เกอร์
บุคคลจากวีตอเรีย
โพสต์บริตป็อป

โพสต์บริตป็อป (Post-Britpop) เป็นแนวเพลงย่อยของออลเทอร์นาทิฟร็อกจากอังกฤษที่เกิดขึ้นในช่วงปลายยุค 1990 และ 2000 ซึ่งต่อจากบริตป็อปยุคแรก ที่ได้รับอิทธิพลจากพัลป์ โอเอซิสและเบลอ ในด้านการเขียนเนื้อเพลงแบบอังกฤษได้ลดลงบ้าง หันมาเพิ่มดนตรีอินดี้แบบอเมริกันมากขึ้น แล้วก็มีดนตรีทดลองเข้ามาด้วยเช่นกัน วงโพสต์บริตป็อปได้เกิดขึ้นมาและมีชื่อเสียงขึ้นมาเช่น เรดิโอเฮดและเดอะเวิร์ฟ ที่ทำให้บริตป็อปเสื่อมคลาย วงใหม่ๆต่อมาก็เช่น แทรวิส สเตอรีโอโฟนิกส์ ฟีดเดอร์และโคลด์เพลย์ ที่ประสบความสำเร็จไปทั่วโลกมากกว่าวงบริตป็อปยุคแรกและประสบความสำเร็จมากที่สุดในช่วงปลายปี 1990 และต้นยุค 2000
== อ้างอิง ==
ดนตรีในคริสต์ทศวรรษ 1990
ดนตรีในคริสต์ทศวรรษ 2000
ดนตรีในคริสต์ทศวรรษ 2010
ดนตรีร็อก
แนวเพลงออลเทอร์นาทิฟร็อก
เดอะคริบส์

เดอะคริบส์ (The Cribs) เป็นวงดนตรีร็อกสัญชาติอังกฤษ ก่อตั้งวงใน ยอร์คเชอร์
== ผลงาน ==
=== อัลบั้ม ===
The Cribs (2004) UK #96
The New Fellas (2005) UK #78 (BPI Silver)
Men's Needs, Women's Needs, Whatever (2007) UK #13 (BPI Silver)
Ignore the Ignorant (2009) UK #8 (BPI Silver)
=== ซิงเกิล ===
"Baby Don't Sweat" UK #126
"You Were Always the One" UK #66
"What About Me" UK #75
"Hey Scenesters!" UK #27
"Mirror Kissers" UK #27
"Martell" UK #39
"You're Gonna Lose Us" UK #30
"Men's Needs"  UK #17
"Moving Pictures"  UK #38
"Don't You Wanna Be Relevant? / Our Bovine Public" UK #39
"I'm a Realist"
"Cheat on Me" UK #80
"We Share the Same Skies" (7" only release)
== อ้างอิง ==
== แหล่งข้อมูลอื่น ==
The Cribs Official Site
The Cribs video interview
Cornell Daily Sun Interview 
Johnny Marr reveals new Cribs album release date
Interview with Ryan and Gary Jarman, Sept 2009 
กลุ่มดนตรีร็อกสัญชาติอังกฤษ
ด้วงกว่างชน

ด้วงกว่างชน หรือ ด้วงกว่างโซ้ง (; Siamese rhinoceros beetle, Fighting beetle) อยู่ในวงศ์  Dynastinae ลำตัวมีสีตั้งแต่สีน้ำตาลอมแดงจนถึงเกือบดำ ตัวผู้ที่มีขนาดใหญ่เรียกว่า กว่างโซ้ง หรือ กว่างชน มีเขาที่หลังอกยื่นยาวเป็นจะงอยเรียวไปทางด้านหน้าและโค้งลง ตรงปลายเป็น 2 แฉก กับที่หัวมีเขาเล็กยื่นออกไปเป็นเขาเดี่ยว โค้งขึ้นคล้ายนอแรด แต่ปลายแยกเป็น 2 แฉก บางตัวใต้ท้องอาจมีขนสีเหลืองอ่อนนุ่มคล้ายกำมะหยี่ ในตัวผู้ที่มีขนาดย่อมมีเขาสั้นเรียก กว่างกิ หรือ กว่างแซม ตัวเมียไม่มีเขาเรียก กว่างแม่ หรือ กว่างอีลุ่ม
ขนาดโตเต็มที่ประมาณ 1-2 นิ้ว ขณะที่ตัวเมียจะมีความเล็กกว่า พบกระจายพันธุ์อยู่ทั่วไปในภูมิภาคเอเชียตะวันออกเฉียงใต้ มีชนิดย่อยทั้งหมด 4 ชนิด
== วงจรชีวิต ==
ด้วงกว่างชน มีวงจรชีวิตที่สั้น หลังจากเป็นหนอนอาศัยอยู่ใต้ดินมาเป็นเวลาเกือบปีแล้ว เมื่อเป็นตัวเต็มวัยจะมีอายุอยู่ได้เพียงแค่ไม่เกิน 3 เดือนเท่านั้น โดยจะออกจากดินในช่วงฤดูฝน ประมาณเดือนกรกฎาคมถึงเดือนตุลาคม ด้วงกว่างชนจัดเป็นแมลงศัตรูพืชชนิดหนึ่งเนื่องจากทั้งตัวเต็มวัยและตัวอ่อนกินพืชเศรษฐกิจบางชนิดเป็นอาหาร เช่น มะพร้าวและอ้อย  ตัวเต็มวัยจะออกหากินในเวลากลางคืน
== การเลี้ยง ==
ด้วงกว่างชน จัดเป็นสัตว์เลี้ยงที่คนไทยใช้ละเล่นให้ต่อสู้กันเป็นเวลานาน เช่นเดียวกับ ไก่ชน หรือ ปลากัด จนกลายเป็นประเพณีตามฤดูกาลที่ถิ่นล้านนา เช่นที่ จังหวัดเชียงใหม่ หรือน่าน ในต่างประเทศยังพบได้ที่ตอนเหนือของลาวและพม่า โดยจะนำตัวผู้ 2 ตัวมาขวิดกัน เรียกว่า "ชนกว่าง" โดยจะนำด้วงกว่างตัวผู้ 2 ตัวมาอยู่บนกระบอกไม้ยาวประมาณ 80-100 เซนติเมตร เส้นผ่าศูนย์กลาง 10 เซนติเมตร เรียกว่า ไม้กอน  แล้วนำตัวเมียมาใส่รูปิดไว้ให้เห็นแต่เพียงหลัง เพื่อให้กลิ่นของตัวเมียดึงดูดตัวผู้ ด้วงกว่างชนตัวผู้จะสู้กันเพื่อแย่งชิงตัวเมีย แต่จะไม่สู้กันจนถึงตายเหมือนปลากัด การแพ้-ชนะ ขึ้นอยู่กับตัวที่ได้ล่าง คือ สามารถใช้เขางัดอีกตัวหนึ่งให้ลอยและคว่ำหงายท้องลงได้ ในขณะที่ตัวผุ้กำลังสู้กัน อาจใช้ไม้เรียวยาว ขนาดประมาณ 8 เซนติเมตร ที่เรียกว่า ไม้ฝัน ใช้ปั่นหรือยั่วยุให้ด้วงกว่างชนต่อสู้ให้รุนแรงยิ่งขึ้น โดยการใช้ไม้นี้แหย่หรือปั่นบริเวณหน้าหรือเขาหรือด้านข้างของตัวด้วงกว่างชน ให้เดินหรือทำในสิ่งที่ต้องการ
==ชนิดย่อย==
X. g. borneensis Minck, 1920
X. g. philippinensis Endrodi, 1957 
X. g. sondaicus Silvestre, 2002
X. g. sumatrensis  Minck, 1920
== การอ้างอิงในสัญลักษณ์ ==

ด้วงกว่างชน หรือ ด้วงกว่างโซ้ง ถูกใช้เป็นสัญลักษณ์ของสโมสรฟุตบอลเชียงราย ยูไนเต็ด ซึ่งเป็นทีมฟุตบอลประจำจังหวัดเชียงราย และได้รับฉายาว่า "กว่างโซ้งมหาภัย"
== อ้างอิง ==
== แหล่งข้อมูลอื่น ==
กว่าง
ด้วงกว่าง
แมลงที่รับประทานได้
ศัตรูพืช
เรือบรรทุกเครื่องบินชั้นอินดีเพนเดนซ์

เรือบรรทุกเครื่องบินชั้นอินดีเพนเดนซ์ (Independence class aircraft carrier) เป็นเรือบรรทุกเครื่องบินขนาดเบาของกองทัพเรือสหรัฐอเมริกา ที่สร้างขึ้นเพื่อใช้ในสงครามโลกครั้งที่สอง ตามคำสั่งของประธานาธิบดีแฟรงกลิน ดี. โรสเวลต์ เนื่องจากความจำเป็นเร่งด่วน หลังจากเรือรบหลายลำต้องอัปปางลงในการโจมตีเพิร์ลฮาร์เบอร์โดยกองทัพญี่ปุ่น
เรือบรรทุกเครื่องบินชั้นอินดีเพนเดนซ์ มีด้วยกันทั้งสิ้น 9 ลำ โดยดัดแปลงมาจากเรือลาดตระเวนเบา (lightcruiser) ในชั้นคลีฟแลนด์
== แหล่งข้อมูลอื่น ==
The Light Carrier Historical Documentary Project
 
อ
*
เรือในสังกัดกองทัพเรือสหรัฐ
เรือในสงครามโลกครั้งที่สอง
อ
อ
อ
อะบอริจินส์ (ค่ายเพลง)

อะบอริจินส์ (Aborigines) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่ยกสถานะขึ้นมาจากทีมผลิตเพลง MP2 ในอดีตของทางบริษัท ภายใต้การนำของ เกี๊ย อนุชา อรรจนาวัฒน์ หนึ่งในนักแต่งเพลงและบุคลากรรุ่นบุกเบิกของค่าย
== ประวัติ ==
พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ ทำให้มีการปรับรูปแบบการทำงานของทีมผลิตเพลงต่างๆในขณะนั้นออกมาเป็นรูปแบบบริษัทค่ายเพลงย่อย โดยทีมเพลง MP2 ภายใต้การนำของ อนุชา อรรจนาวัฒน์ และ เทพนม สุวรรณบุณย์ ก็เป็นอีกหนึ่งทีมที่ได้เริ่มมีการเปลี่ยนมาใช้ชื่อ Aborigines ในช่วงกลางปี 2545 โดยอัลบั้มเพลงชุดแรกที่มีโลโก้สัญลักษณ์Aborigines คืออัลบั้ม Sandra ของ แซนดร้า แมฟโร
พ.ศ. 2546 เปิดตัวในฐานะค่ายเพลง อะบอริจินส์ อย่างเป็นทางการ โดยศิลปินที่ถือว่าเป็นแกนหลักของค่ายในเวลานั้นคือ 3 หนุ่มบอยแบนด์ ดีทูบี และนักร้องสาว ปาน ธนพร และศิลปินอื่นๆอาทิแนนซี่ นันทพร สว่างแจ้ง (อัลบั้ม Fly High จุดหมายสุดขอบฟ้า) นอกจากตัวศิลปินแล้ว ค่ายเพลงนี้ยังมีอีกหนึ่งบุคลากรที่เป็นที่รู้จักในฐานะผู้ดูแลการแต่งเนื้อร้องในทุกอัลบั้มคือ สุทธิพงษ์ สมบัติจินดา
พ.ศ. 2547 ทำโปรเจกต์อัลบั้มพิเศษ คิดถึงแม่ ซึ่งกลายเป็นธรรมเนียมการออกอัลบั้มของค่ายนี้ไปที่จะทำเพลงเพื่อสังคมออกมาทุกปี นอกจากนี้ยังเริ่มทำเพลงสตริงที่มีกลิ่นอายเพื่อชีวิตในอัลบั้ม ปุ้ย ผู้หญิงดินดิน ซึ่งจะกลายเป็นหนึ่งในจุดเปลี่ยนของบริษัทในอนาคต ส่วนอัลบั้มเพลงของ Aborigines ที่ออกในปีนี้อาทิเช่น อัลบั้ม ผู้หญิงดินดิน ของปุ้ย ผู้หญิงดินดิน, อัลบั้ม My Sign ของ แซนดร้า แมฟโร, อัลบั้ม อัลบั้ม นรกในใจ ของ ธนพร แวกประยูร เป็นต้น
พ.ศ. 2548 รวบรวม 2 สมาชิกที่เหลืออยู่ของดีทูบีมาออกอัลบั้มอีกครั้งในนาม แดน-บีม และได้ข้ามค่ายไปทำโปรเจกต์อัลบั้มร่วมกับ วอร์นเนอร์ มิวสิก ไทยแลนด์ ในอัลบั้ม หนุ่มบาว-สาวปาน
พ.ศ. 2549 เนื่องจากความสำเร็จในผลงานที่ผ่านมา ทำให้ อะบอริจินส์ กลายเป็นค่ายย่อยเดียวที่ยังได้ออกผลงานโดยมี 10 เพลงในหนึ่งอัลบั้ม ไม่ถูกตัดเหลือ 5 เพลง เหมือนค่ายย่อยอื่นๆ ในช่วงปลายปีได้มีการจัดทำโปรเจกต์อัลบั้มพิเศษ ลูกของพ่อ รวบรวมศิลปินทั้งหมดของค่ายอาร์เอสมาร้องเพลงเทิดพระเกียรติเนื่องในวโรกาสเฉลิมฉลองศิริราชสมบัติครบ 60 ปี
พ.ศ. 2550 ทำโปรเจกต์อัลบั้มเพลงสตริงกึ่งลูกทุ่งให้กับ วิด ไฮเปอร์ ในอัลบั้ม วิด ชนิดพิเศษ ร่วมกับค่ายเพลงลูกทุ่ง อาร์สยาม กลายเป็นจุดเริ่มต้นให้มีการทำงานร่วมกับศิลปินลูกทุ่งมากขึ้น ในขณะเดียวกันกลับเริ่มมีผลงานศิลปินใหม่ๆ ในแนวทางสตริงลดลง
พ.ศ. 2551 ลดสถานะค่ายเพลงลงเป็นหนึ่งในทีมเพลงของค่าย เมโลดิก้า ก่อนที่จะเปลี่ยนมาเป็น อาร์เอส มิวสิค และกลายเป็นทีมผลิตเพลงที่ทำงานให้ทั้งค่ายเพลงส่วนกลางของบริษัทและค่ายอาร์สยาม แต่ยังคงใช้ชื่อทีม อะบอริจินส์
พ.ศ. 2552 - ปัจจุบัน ยังคงทำงานเพลงให้ทั้งศิลปินสตริง, สตริงกึ่งลูกทุ่ง และ ลูกทุ่งกึ่งสตริง ให้ทั้ง อาร์เอส มิวสิค และ อาร์สยาม ตัวอย่างผลงานเช่น ไอ..น้ำ, ปาน ธนพร, วิด ไฮเปอร์, หนุ่มบาว-สาวปาน, ทัช ณ ตะกั่วทุ่ง, กระแต นิภาพร, แคท รัตกาล'''
== ศิลปินในสังกัด ==
ดีทูบี
ปาน ธนพร
บี-มิกซ์
แนนซี่
แซนดร้า แมฟโร
นิคกี้
อนัน อันวา
บาซู (Bazoo)
แดนซ์ อาร์มี่
เจมส์ เรืองศักดิ์ (อัลบั้ม Franchise)
โฟร์ท (อัลบั้ม Real Me)
แดน วรเวช
บีม กวี
สกูบา
ปุ้ย ผู้หญิงดินดิน
อั้ม อิราวัต
เกียร์ไนต์
ทรีดิฟฟ์
สเตป วัน
วิด ไฮเปอร์ (อัลบั้ม วิด ชนิดพิเศษ / อัลบั้ม โก๋วิด)
อัญญ่า
อินเฟมัส
ค่ายเพลงไทย
บริษัทที่ก่อตั้งในปี พ.ศ. 2545
จีโนมเรเคิดส์

จีโนม เร็คคอร์ด (Genome Records) เป็นค่ายเพลงในเครือบริษัท อาร์เอส จำกัด (มหาชน) ภายใต้การนำของ ปอนด์ ธนา ลวสุต หนึ่งในนักแต่งเพลงและโปรดิวเซอร์ที่มีชื่อเสียงของวงการ
== ประวัติ ==
พ.ศ. 2544 ปอนด์ ธนา ลวสุต
และทีมเพลงซึ่งส่วนใหญ่มาจากทีม แกรมมี่ คิวเอ็กซ์ เดิม เข้ามาร่วมงานกับบริษัท อาร์เอส
พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ ทำให้มีการปรับรูปแบบการทำงานของทีมผลิตเพลงต่างๆในขณะนั้นออกมาเป็นรูปแบบบริษัทค่ายเพลงย่อย ทีมเพลงของ ปอนด์ ธนา จึงเป็นอีกหนึ่งทีมที่ได้เริ่มมีการเปลี่ยนมาใช้ชื่อ Nathan L ในช่วงปลายปี 2545
พ.ศ. 2546 เริ่มสร้างศิลปินในทีมของตัวเอง นอกเหนือการทำงานให้กับศิลปินเดิมของอาร์เอส แต่ยังคงมีสถานะเป็นทีมเพลง Nathan L ไม่ได้ขึ้นเป็นค่ายเพลง
พ.ศ. 2547 ยืมตัว 3 ศิลปินหญิงจากค่ายอาร์เอส ปาน ธนพร, โฟร์ท นฤมล และ เปียโน เดอะซิส มาออกอัลบั้มในโปรเจกต์พิเศษ Dreams และเริ่มเปิดตัวในฐานะค่ายเพลง จีโนม เร็คคอร์ด อย่างเป็นทางการ
พ.ศ. 2548 แจ้งเกิด 2 ศิลปินหญิง เม จีระนันท์ และ ลีเดีย ศรัณย์รัชต์ นอกจากนี้ยังได้มีการทดลองเปิดค่ายเพลงย่อยในชื่อ จี เซเว่น (G7) เพื่อทำเพลงในแนวนอกกระแส
พ.ศ. 2549 ยืมตัว ฝ้าย แอม ฟายน์ มาออกอัลบั้มร่วมกับ เม และ ลีเดีย ในโปรเจกต์ Dreams II A Little Dream Project และเปิดตัวศิลปินหญิงคนใหม่ น็อตโตะ ซึ่งถือได้ว่าเป็นศิลปินใหม่คนสุดท้ายในนาม จีโนม เร็คคอร์ด
พ.ศ. 2550 ปอนด์ ธนา ลวสุต ตัดสินใจลาออกจากบริษัทอาร์เอส และกลับไปทำงานกับทางจีเอ็มเอ็ม แกรมมี่ ทำให้ทีมเพลงและศิลปินของ จีโนม เร็คคอร์ด ถูกยุบรวมกับค่ายเพลง เมโลดิก้า
== ศิลปินในสังกัด ==
จีว่า
แมทธิว ดีน
โมโน
นาธาน โอร์มาน (อัลบั้มแรก)
ปั๊ป เปรื่องปราชญ์
ซีบร้า
ศร ศรศักดิ์ สวนแก้ว
ชาญ
หลิน อี้ ปิง
กรพินธุ์ พ่วงโพธิ์ (อัลบั้ม Memory Box)
เจมส์ เรืองศักดิ์ (อัลบั้ม Franchise)
ลีเดีย
เม (Me')
ซินเดอเรลล่า
น็อตโตะ (อัลบั้มแรก)
แบดซ์ (Badz)
ออลโมสต์ 100
พาราไซต์
เพลย์
พลาสม่า
ลิฟท์-ออย (อัลบั้ม Der-Taa-2)
ค่ายเพลงไทย
บริษัทที่ก่อตั้งในปี พ.ศ. 2547
เลิศ ชินวัตร

เลิศ ชินวัตร (10 ตุลาคม  พ.ศ. 2462 – 23 ตุลาคม พ.ศ. 2540) อดีตนักการเมืองชาวไทย เป็นบิดาของ  ดร.ทักษิณ ชินวัตร อดีตนายกรัฐมนตรีคนที่ 23 และนางสาวยิ่งลักษณ์ ชินวัตร อดีตนายกรัฐมนตรีคนที่ 28
== ประวัติ ==
นายเลิศ เดิมมีชื่อว่า "บุญเลิศ แซ่คู" เกิดเมื่อวันที่ 10 ตุลาคม พ.ศ. 2462 ที่อำเภอสันกำแพง จังหวัดเชียงใหม่ เป็นบุตรคนที่ 4 จากบุตรจำนวน 12 คน ของนายเชียง (คู ชุนเชียง) และนางแสง ชินวัตร ชาวไทยเชื้อสายจีนแคะอพยพจากจังหวัดจันทบุรี จบการศึกษาจากโรงเรียนยุพราชวิทยาลัย หลังจากจบมัธยม 8 ได้ไปศึกษาต่อที่มหาวิทยาลัยธรรมศาสตร์ แต่ไม่สำเร็จการศึกษา เนื่องจากครอบครัวขาดผู้สืบทอดธุรกิจ
ด้านชีวิตครอบครัวสมรสกับนางยินดี (สกุลเดิม ระมิงวงศ์) ธิดาในเจ้าจันทร์ทิพย์ ณ เชียงใหม่ และนัดดาในเจ้าไชยสงคราม สมพมิตร ณ เชียงใหม่ มีบุตรธิดารวม 10 คน ได้แก่
นาง เยาวลักษณ์ (สมรสกับ พ.อ.พิเศษ ศุภฤกษ์ คล่องคำนวณการ)
ดร.ทักษิณ ชินวัตร (เคยสมรสกับคุณหญิงพจมาน ณ ป้อมเพชร),
นาง เยาวเรศ (สมรสกับนายวีระชัย วงศ์นภาจันทร์),
นางเยาวภา (สมรสกับนายสมชาย วงศ์สวัสดิ์)
นาย พายัพ (สมรสกับนางพอฤทัย จันทรพันธ์),
นาง ปิยนุช (สมรสกับนายสง่า ลิ้มพัฒนาชาติ),
นาย อุดร
นาง มณฑาทิพย์ (สมรสกับนายแพทย์สมชัย โกวิทเจริญกุล),
นางสาว ยิ่งลักษณ์ (สมรสกับนายอนุสรณ์ อมรฉัตร)
นาง ทัศนีย์ ชินวัตร
นายเลิศ ชินวัตร เสียชีวิตเมื่อวันที่ 23 ตุลาคม พ.ศ. 2540 ด้วยโรคระบบหายใจล้มเหลว สิริอายุได้ 78 ปี โดยสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมารและ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปพระราชทานเพลิงศพ ณ วัดมกุฏกษัตริยาราม เมื่อวันที่ 3 พฤศจิกายน พ.ศ. 2540
== การทำงาน ==
นายเลิศ เข้าศึกษาที่มหาวิทยาลัยธรรมศาสตร์ได้เพียงภาคเรียนเดียว ต้องกลับมาช่วยกิจการของครอบครัว  คือ โรงงานทอผ้าไหมชินวัตรพาณิชย์ และธุรกิจตลาดสดสันกำแพง ต่อมาได้ประกอบกิจการหลายอย่าง เช่น รับเหมาก่อสร้างโรงไฟฟ้าตามต่างจังหวัด เปิดร้านกาแฟที่ห้องแถวไม้หน้าตลาดสันกำแพง ทดลองทำสวนส้มเขียวหวาน สวนฝรั่งและผลไม้เมืองหนาว หลังจากนั้น จึงมาทำงานที่ธนาคารนครหลวงไทย สาขาเชียงใหม่ ในตำแหน่งหัวหน้าสินเชื่อ ต่อมาร่วมหุ้นทำโรงภาพยนตร์ศรีวิศาลและได้ซื้อหุ้นไว้ทั้งหมด หลังจากนั้นได้สร้างโรงภาพยนตร์ชินทัศนีย์ ที่ถนนเจริญเมืองและซื้อกิจการรถเมล์วิ่งในตัวเมืองเชียงใหม่
== งานการเมือง ==
นายเลิศ ชินวัตร เริ่มสนใจเล่นการเมืองท้องถิ่นเมื่อปี พ.ศ. 2510 เริ่มสมัครสมาชิกสภาจังหวัดเชียงใหม่และได้รับเลือกเป็นสมาชิกสภาจังหวัด เขตอำเภอสันกำแพง ในปี พ.ศ. 2512 ลงรับเลือกเป็นสมาชิกสภาผู้แทนราษฎรจังหวัดเชียงใหม่ในสังกัดพรรคพลังใหม่และได้รับเลือก แต่ในการเลือกอีกครั้งในปี พ.ศ. 2518 ไม่ได้รับเลือกตั้ง  ก่อนจะวางมือไปหลังเหตุการณ์ 6 ตุลาคม พ.ศ. 2519
== เครื่องราชอิสริยาภรณ์ ==
== อ้างอิง ==
หนังสืองานพระราชทานเพลิงศพนายเลิศ ชินวัตรและสัมภาษณ์คุณเถาวัลย์ ชินวัตร
สกุลชินวัตร
บุคคลจากอำเภอสันกำแพง
ชาวไทยเชื้อสายจีน
นักธุรกิจชาวไทย
นักการธนาคารชาวไทย
นักการเมืองไทย
สมาชิกสภาผู้แทนราษฎรจังหวัดเชียงใหม่
บุคคลจากโรงเรียนยุพราชวิทยาลัย
พรรคอิสระ (พ.ศ. 2512)
พรรคสังคมชาตินิยม
พรรคพลังใหม่
พุทธศาสนิกชนชาวไทย
เสียชีวิตจากภาวะการหายใจล้มเหลว
นักธุรกิจชาวไทยเชื้อสายจีน